Ĝahangir

Nur-ud-din Mohammad Salim, konata laŭ sia imperia nomo Ĝahangir en persa "konkeranto de la mondo"Noto : (Ĝahan = mondo, gir estas la radiko de la persa verbo gereftan, gireftan = kapti). (31a de Aŭgusto, 1569 – 7a de Novembro, 1627), estis la kvara Mogola Imperiestro kiu regis el 1605 ĝis sia morto en 1627.

Oni skribis multon pri lia nomo kaj figuro, kaj la historio de lia kontraŭleĝa rilato kun la mogola korteganino, Anarkali, estis ege multe kaj amplekse adaptita en literaturon, arton kaj kinon de Barato. La Mogolkulturo (arto, literaturo kaj arkitekturo) prosperis dum lia regado.

Ĝahangir estis la plej aĝa survivinta filo de la Mogola Imperiestro Akbar kaj estis deklarita sukcedanto de sia patro je tre frua aĝo. Senpacience por povo, tamen, li ribelis en 1599 kiam Akbar estis engaĝita en Dekkano. Ĝahangir estis venkita, sed finfine li sukcedis sian patron kiel imperiestro en 1605 pro la forta elteno kaj klopodoj de la virinoj de la haremo de Akbar kiaj Rukaija Sultan Begum, Salima Sultan Begum kaj sia avino Hamida Banu Begum aŭ Marjam Makani. La virinoj faris konsiderindan influon super Akbar kaj favoris Ĝahangir kiel lia sukcedanto. Dum la unua jaro de la regado de Ĝahangir okazis ribelo organizita de lia plej aĝa filo Ĥusrau Mirza. La ribelo estis tuj venkita; Ĥusrau estis portita antaŭ sia patro arestita. Post venki kaj ekzekuti preskaŭ 2000 membrojn de la ribelo, Ĝahangir blindigis sian perfidan filon.

 Referencoj 

 Literaturo 





 Retaj verkoj 



 Vidu ankaŭ 
 Mogola imperio

 Eksteraj ligiloj 

 Jehangir kaj Ŝah Jehan 
 The World Conqueror: Jahangir 
 Jains and the Mughals 

Kategorio:Historio de Barato
Kategorio:Mogolaj imperiestroj
Kategorio:Mogoloj